Dominikos Respublikos himnas

Dominikos Respublikos valstybinis himnas () – Dominikos Respublikos valstybinis simbolis, dažnai pagal pirmąsias eilutes įvardijamas kaip Quisqueyanos Valientes („narsieji kiskejiečiai“). Himnui muziką sukūrė Chosė Rufinas Rejesas, o eiles parašė teisininkas, rašytojas Emilijus Priudhomas.

Pirmą kartą himnas viešai atliktas 1883 m. rugpjūčio 17 d. Himno eilės buvo kvestionuojamos, todėl Priudhomas jas kiek pakeitė. Dabartinė jų versija yra nuo 1897 m. Šalies parlamente 1897 m. birželio 7 d. nubalsuota šį Rejeso ir Priudhomo kūrinį pripažinti oficialiu šalies himnu, tačiau prezidentas Ulisas Hiuro, kuris buvo Priudhomo politiniu priešininku, šį sprendimą vetavo. Vėliau šalyje tęsėsi politinė suirutė, todėl himnas buvo patvirtintas tik 1934 m. gegužės 30 d.

Himne šalies gyventojai vadinami ne dominicanos („dominikiečiai“), bet quisqueyanos („kiskejiečiai“). Kiskėja (Quisqueya) buvo indėniškas Espanjolos pavadinimas.

 Eilės 

Originalus himnas yra sudarytas iš 12 posmų, tačiau tradiciškai atliekami tik 4 pirmieji.

Ispaniškos eilės Lietuviškas vertimasI strofaQuisqueyanos valientes, alcemos
Nuestro canto con viva emoción,
Y del mundo a la faz ostentemos
Nuestro invicto glorioso pendón.Narsieji kiskejiečiai, užtraukime
Mūsų giesmę su gyvybingu jausmu
Ir priešais veidą pasaulio išskleiskime
Mūsų nenugalimąją šlovingąją vėliavąII strofa¡Salve! el pueblo que, intrépido y fuerte,
A la guerra a morir se lanzó,
Cuando en bélico reto de muerte
Sus cadenas de esclavo rompió.Šlovė! Liaudis, kuri stipri ir bebaimė
Į karą veržėsi mirčiai
Kada kovos mirties iššūkyje
Sulaužė savo vergo pančius.III strofaNingún pueblo ser libre merece
Si es esclavo indolente y servil;
Si en su pecho la llama no crece
Que templó el heroísmo viril,Nei viena liaudis būt laisva nenusipelno
Jei ji vergė abejinga ir paklusni
Jei jos krūtinėj šauksmas nekyla
Užkaitintas narsaus heroizmoIV strofaMas Quisqueya la indómita y brava
Siempre altiva la frente alzará;
Que si fuere mil veces esclava
Otras tantas ser libre sabrá.Bet Kiskėja – nesuvaldoma ir drąsi
Visados galvą išdidžiai kels aukštyn
Net jei tūkstantį kartų bus pavergta
Tiek pat kartų ji vėl bus laisva.

 Nuorodos 
 Visas himno tekstas
 Viso himno vokalinis atlikimas

Kategorija:Dominikos Respublikos atributika
Kategorija:Valstybiniai himnai